cyanic-selkie/wikianc huggingface dataset:
Μπαϊσάρι
Γεωγραφική θέση
Το κέντρο της επαρχίας, το Ερεϊμεντάου απέχει 62 χιλιόμετρα, και βρίσκεται κοντά στον ποταμό Σιλέτι.
Πληθυσμός
Στην πόλη κατοικούν, σύμφωνα με την απογραφή του 2009, κατοικούν 200 κάτοικοι. Έχει δημοτικό σχολείο. Ο αυτοκινητόδρομος Ερεϊμεντάου - Στεπνογκόρσκ περνάει από το χωριό.
Κατηγορία:Πόλεις του Καζακστάν
Γεγονότα Μαΐου 2015
2 Μαΐου
(ESPN (UK))
9 Μαΐου
(CNN)
(The Telegraph) (AP μέσω ABC News America)
(AP μέσω Washington Post)
18 Μαΐου
(BBC)
19 Μαΐου
(Agencies μέσω Al-Jazeera) (Reuters UK)
21 Μαΐου
(The Star via AllAfrica)
(AP via ABC News America), (ABC2)
29 Μαΐου
(AFP μέσω Yahoo! News)
31 Μαΐου
05
Ρομπέρτο Καπούτσι
Ο Ρομπέρτο Καπούτσι (Roberto Capucci, 2 Δεκεμβρίου 1930) είναι Ιταλός σχεδιαστής μόδας.
Βιογραφία
Γεννήθηκε στις 2 Δεκεμβρίου 1930 στη Ρώμη. Το 1950 δημιούργησε το πρώτο του ατελιέ στη γενέτειρά του και το 1951 παρουσίασε την πρώτη του κολεξιόν με μεγάλη επιτυχία στον οίκο Giorgini. Το 1958 έγινε διάσημος για την “box line” και από τη δεκαετία του 1970 άρχισε να χρησιμοποιεί ασυνήθιστα υλικά, όπως χαλκό και πλαστικό. Ποτέ δεν ακολούθησε τις εφήμερες τάσεις της μόδας. Από το 1962 έως το 1968 εργάστηκε στο Παρίσι. Επέστρεψε στη Ρώμη, όπου υπήρξε μέλος του Επιμελητηρίου Υψηλής Ραπτικής μέχρι το 1980. Δημιούργησε ανορθόδοξα ρούχα-γλυπτά, από μεταξωτά βαριά υφάσματα. Εγκατέλειψε την ενεργό δράση το 1980. Το 2005 δημιούργησε το Fondazione Roberto Capucci, ίδρυμα το οποίο ασχολείται με την προώθηση του έργου του Καπούτσι, τις νέες τάσεις της μόδας αλλά και την ανακάλυψη νέων ταλαντούχων σχεδιαστών.
Βιβλιογραφία
Κατηγορία:Ιταλοί σχεδιαστές μόδας
Νασρεντίν Χότζας
Ο Νασρεντίν Χότζα, γνωστότερος στα Ελληνικά ως Ναστραντίν Χότζας (Αραβικά: جحا, η δόξα της πίστης) ήταν δημοφιλής κεντρικός ήρωας μύθων, παροιμιών, ανεκδότων που κυκλοφορούσαν ευρύτατα σε όλες τις κοινωνικές τάξεις της Μέσης Ανατολής, συμπεριλαμβανόμενης και της Τουρκίας.
Ο Νασρεντίν
Υποστηρίζεται ότι γεννήθηκε τον 13ο αιώνα κάπου στο Μεγάλο Κορασάν και ότι διατηρούσε φιλία με τον Ταμερλάνο. Κατ΄ άλλους γεννήθηκε στο Σιβρή Χισάρ στη Μικρά Ασία περί τον 15ο με 16ο αιώνα. Το επάγγελμά του ήταν καδής (ιεροδίκης) και Μουλάς (ιεροδιδάσκαλος). Πέθανε και τάφηκε στο Ακ Σεχήρ κοντά στο Ικόνιο όπου υποστηρίζεται ότι υπήρχε ο τάφος του ένα μικρό «τουρμπέ», (=μαυσωλείο).
Η εκδοχή πάντως ότι όλοι οι σχετικοί μύθοι του Ναστραντίν πλάστηκαν από τον ίδιο είναι εσφαλμένη, γιατί απλούστατα πολλά αναφέρονται σε πολύ διαφορετικές περιόδους. Ακόμη πολλά ανέκδοτα μπορεί ν΄ αναφέρονται στο όνομά του, αλλά είναι βέβαιο ότι άλλοι είναι οι δημιουργοί τους που παρέμειναν αφανείς αφηγητές. Πάντως, σημειώνεται ότι από τις πλείστες εκδόσεις των ιστοριών του Ναστραντίν σε ξένες γλώσσες, η μετάφραση στην ελληνική ήταν το περισσότερο διαδεδομένο στην Ελλαδική χώρα από την εποχή της οθωμανικής περιόδου και συνεχίστηκε στην ελεύθερη Ελλάδα τουρκικό βιβλίο.
Πολλά έθνη της Μέσης Ανατολής θεωρούν τον Νασρεντίν δικό τους, όπως οι Αφγανοί, Άραβες, Πέρσες, Τούρκοι και Ουζμπέκοι ). Το όνομά του γράφεται διαφορετικά σε κάθε γλώσσα και πριν ή μετά από αυτό αναφέρονται οι τίτλοι Χότζας, Μουλάς ή Εφέντι. Ο Νασρεντίν ήταν λαϊκός φιλόσοφος και έχει μείνει στη μνήμη και την παράδοση της Ανατολής για τις αστείες ιστορίες και τα ανέκδοτά του.
Οι ιστορίες του μπορεί να είναι παράδοξες, απλοϊκές αλλά έχουν βαθύτερα νοήματα, τα οποία γίνονται κατανοητά μέσα από τη διήγηση.
thumb
UNESCO
Οι ιστορίες του Νασρεντίν Χότζα είναι δημοφιλείς σε όλο τον κόσμο και η UNESCO είχε θεσπίσει το 1996-1997 Διεθνές Έτος Νασρεντίν Χότζα.
Διαφορετικά ονόματα
Το όνομα του Νασρεντίν γράφεται με τους εξής τρόπους: Nasreddin Nasrudin, Nasr ud-Din, Nasredin, Naseeruddin, Nasruddin, Nasr Eddin, Nastradhin, Nasreddine, Nastratin, Nusrettin, Nasrettin και Nastradin.
Πριν ή μετά από το όνομα τίθεται ένας τίτλος σοφίας. Στην Ελλάδα είναι γνωστός με το χαρακτηριστικό Χότζας, αλλά ο τίτλος σε άλλες χώρες μπορεί να είναι: «Hoxha», «Khwaje», «Hodja», «Hojja», «Hodscha», «Hodža», «Hoca», «Hogea», «Hodza», «Djoha», «Djuha», «Dschuha», «Giufà», «Chotzas», «Mullah», «Mulla», «Molla», «Maulana», «Efendi», «Ependi».
Εξωτερικοί σύνδεσμοι
Κατηγορία:Πολιτισμός του Κουρδιστάν Κατηγορία:Πολιτισμός της Τουρκίας Κατηγορία:Μικρά Ασία Κατηγορία:Λαογραφία Κατηγορία:Ιστορία του Ισλάμ
Φατμά Σουλτάνα (κόρη του Σελίμ Β΄)
Η Φατμά Χανίμ Σουλτάν (Οθ. Τούρκικα:فاطمہ سلطان) (Τούρκικα: Fatma Hanım Sultan, 1548-1580) ήταν κόρη του σουλτάνου Σελίμ Β΄ της Οθωμανικής Αυτοκρατορίας.
Ζωή
Γεννήθηκε το 1548 στο παλάτι της Μανίσας όταν ο πατέρας της ήταν ακόμη διάδοχος και ήταν η μικρότερη κόρη του Σουλτάνου Σελίμ Β' και της Νουρμπανού Σουλτάν και το τελευταίο παιδί του Σελίμ που γεννήθηκε πριν από την προσχώρηση του στον θρόνο.
Παντρεύτηκε τον Κανιζελί Σιγιαβούς Πασά το 1572. Πέθανε το 1580 στην Κωνσταντινούπολη σε ηλικία 32 ετών. Η ζωή της Φατμά Σουλτάν μετά τον γάμο της είναι άγνωστη. Από τον γάμο αυτό προέκυψαν τέσσερις γιοί και μία κόρη.
Πηγές
Κατηγορία:Πριγκίπισσες της Οθωμανικής Αυτοκρατορίας Κατηγορία:Οθωμανοί
Μικρή Αλσατία
thumb|Άποψη της εισόδου της Μικρής Αλσατίας, στον αριθμό 10 της rue Daviel. Η Μικρή Αλσατία ή cité Daviel είναι ένα σύνολο ακινήτων το οποίο βρίσκεται στο 13ο Δημοτικό Διαμέρισμα του Παρισιού, στη Γαλλία.
Τοποθεσία
Η Μικρή Αλσατία βρίσκεται στον αριθμό 10 της rue Daviel, στα δυτικά του 13ου Δημοτικού Διαμερίσματος του Παρισιού, στο δυτικό τμήμα της Μπυτ-ω-Κάιγ. Η είσοδος αυτού του συνόλου ακινήτων βρίσκεται στον αριθμό 10 της rue Daviel. Η Μικρή Ρωσία βρίσκεται σε μεγαλύτερο ύψος από αυτήν στα βόρεια, στο βάθος της αυλής.
Περιγραφή
Η Μικρή Αλσατία είναι ένα σύνολο 40 αστικών κατοικιών, εργατικών τουβλόχτιστων οικιών με ξυλοδεσιές, σε « αλσατικό » στυλ. Οι οικίες είναι οργανωμένες στην περίμετρο μιας ορθογώνιας κεντρικής αυλής έκτασης περίπου 500 m².
Ιστορία
Το σύνολο ακινήτων αυτό κατασκευάστηκε το 1912 από τον αρχιτέκτονα Ζαν Βαλτέρ για λογαριασμό της ένωσης l'Habitation Familiale.
Δείτε επίσης
Κατηγορία:Παρίσι
NGC 3369
Ο NGC 3369 είναι φακοειδής γαλαξίας ο οποίος απέχει περίπου 175 εκατομμύρια έτη φωτός και βρίσκεται στον αστερισμό Ύδρα. Ανακαλύφθηκε από τον αστρονόμο Όρμοντ Στόουν (Ormond Stone) το 1886 και είναι ένας από τους εξώτερους γαλαξίες του Σμήνους της Ύδρας.
Εξωτερικοί σύνδεσμοι
Κατηγορία:Φακοειδείς γαλαξίες Κατηγορία:Ύδρα (αστερισμός) 3369 32191
Έντουαρντ Ναταπέι
Ο Έντουαρντ Ναταπέι (Edward Nipake Natapei Tuta Fanua`araki, 17 Ιουλίου 1954 - 28 Ιουλίου 2015) ήταν πολιτικός από το Βανουάτου, ο οποίος υπηρέτησε ως πρωθυπουργός από τον Σεπτέμβριο του 2008 ως τις 2 Δεκεμβρίου 2010 και ως υπηρεσιακός τον Μάιο με Ιούνιο του 2011. Υπηρέτησε σε διάφορα άλλα αξιώματα, όπως υπηρεσιακός πρόεδρος, υπουργός Εξωτερικών και πρόεδρος της Βουλής. Ήταν αρχηγός του αγγλόφωνου σοσιαλιστικού κόμματος Vanua'aku Pati.
Πρωθυπουργία και αξιώματα στην κυβέρνηση Λίνι
Έπειτα από πρόταση δυσπιστίας κατά της κυβέρνησης, ο Σοπέ παραιτήθηκε και πρωθυπουργός έγινε ο Ναταπέι, στις 13 Απριλίου του 2001, λαμβάνοντας 27 ψήφους υπέρ και μόνο μία κατά στο Κοινοβούλιο. Έπειτα από τη διενέργεια εκλογών, τον Μάιο του 2002, διατηρήθηκε στον πρωθυπουργικό θώκο. Στις εκλογές τον Ιούλιο του 2004 το κόμμα του ηττήθηκε, ωστόσο ο ίδιος κατάφερε να επανεκλεγεί βουλευτής στην εκλογική περιφέρεια της Πορτ Βίλα και μάλιστα με τις περισσότερες ψήφους. Στήριξε το Χαμ Λίνι για τη θέση του πρωθυπουργού, ωστόσο ο Λίνι έχασε. Λίγο μετά, ο Σερζ Βοχόρ ανατράπηκε με πρόταση μομφής και ο Λίνι έγινε πρωθυπουργός. Στην κυβέρνηση του τελευταίου, ο Ναταπέι χρημάτισε υπουργός για τις Υποδομές και τις Υπηρεσίες Κοινής Ωφελείας το 2005. Τον Αύγουστο του ίδιου χρόνου επανεξελέγη στην προεδρία του κόμματός του με 124 ψήφους έναντι 67 για το Σέλα Μολίσα. Το 2007 έγινε αντιπρόεδρος της κυβέρνησης και ξανά υπουργός για τις Υπηρεσίες Κοινής Ωφελείας.
Βουλευτικές εκλογές 2008
Μετά τη διενέργεια των βουλευτικών εκλογών στις 2 Σεπτεμβρίου του 2008, το κόμμα Vanua'aku Pati κέρδισε τις περισσότερες από τις έδρες στο Κοινοβούλιο (11 επί συνόλου 52 εδρών). Ως αποτέλεσμα, πρωθυπουργός θα εκλεγόταν ο Ναταπέι. Ωστόσο, ο Μαξίμ Καρλότ Κορμάν από το Ρεπουμπλικανικό Κόμμα του Βανουάτου, διεκδίκησε επίσης το δικαίωμα για σχηματισμό κυβέρνησης, καθώς ισχυρίστηκε ότι έλαβε τις απαιτούμενες ψήφους. Το Κοινοβούλιο τον εξέλεξε νέο πρωθυπουργό σε μυστική ψηφοφορία στις 22 Σεπτεμβρίου του 2008. Ο Ναταπέι έλαβε 27 ψήφους έναντι 25 για τον Κορμάν.
Προτάσεις μομφής
Στις 3 Οκτωβρίου του 2008 με 31 ψήφους υπέρ της απόρριψης της πρότασης μομφής και 20 ψήφους κατά, το Κοινοβούλιο απέρριψε την πρόταση μομφής εναντίον της κυβέρνησης Ναταπέι. Η κυβέρνηση του Ναταπέι επέζησε νέας πρότασης μομφής στο κοινοβούλιο, στις 25 Νοεμβρίου του 2008, με 26 κατά της πρότασης έναντι 24 ψήφων υπέρ, με μία αποχή. Ο Ναταπέι έθεσε εκτός του κομματός του τρεις βουλευτές, οι οποίοι είχαν υπογράψει εναντίον του πρόταση δυσπιστίας για την παρουσία του στην ηγεσία του κόμματος.
Στις 16 Ιουνίου του 2009 με ψήφους 28 κατά της πρότασης και 18 κατά, η κυβέρνηση έλαβε ψήφο εμπιστοσύνης.
Τον Νοέμβριο του 2009 απώλεσε τη βουλευτική του έδρα επειδή δεν έδωσε εξηγήσεις για την απουσία του από τρεις συνεχείς συνεδριάσεις του κοινοβουλίου και εξωθήθηκε σε παραίτηση από την πρωθυπουργία. Παρότι ο Ναταπέι βρισκόταν στο εξωτερικό για τη σύνοδο κορυφής της Κοινοπολιτείας των Εθνών, το προσωπικό του δεν προσκόμισε τα απαιτούμενα έγγραφα προς τον πρόεδρο της βουλής για να γνωστοποιήσει την απουσία του πρωθυπουργού.
Στις 5 Δεκεμβρίου η απόφαση να απομακρυνθεί από την πρωθυπουργία ο Ναταπέι κρίθηκε αντισυνταγματική από τον ανώτατο δικαστή.
Στις 2 Δεκεμβρίου 2010 ο Ναταπέι ανατράπηκε ύστερα από ψηφοφορία της Βουλής του Βανουάτου μετά από νέα πρόταση μομφής και ενώ ο ίδιος βρισκόταν στο Μεξικό για τη σύνοδο του ΟΗΕ για το περιβάλλον. Στη θέση του πρωθυπουργού τον διαδέχθηκε ο Σάτο Κίλμαν.
Στις 16 Ιουνίου 2011 ο ανώτατος δικαστής Βίνσεντ Λιούναμπεκ αποφάνθηκε ότι η αρχική εκλογή του Κίλμαν στην πρωθυπουργία τον Δεκέμβριο του 2010 ήταν μη συνταγματική, καθώς ο "πρόεδρος του Κοινοβουλίου Μαξίμ Καρλότ Κορμάν είχε διορίσει τον Κίλμαν στην πρωθυπουργία χωρίς να τηρηθεί το Άρθρο 41 άρθρο του Συντάγματος, που αναφέρει ότι ο πρόεδρος απαιτείται να εκλεγεί με μυστική ψηφοφορία". Η πρωθυπουργία του Κίλμαν ακυρώθηκε και ο Ναταπέι επανήλθε στην πρωθυπουργία μέχρι την εκλογή νέου πρωθυπουργού. Οι υπουργοί του Ναταπέι επανήλθαν ως προσωρινοί, με τον Κίλμαν να ξαναγίνεται προσωρινός αντιπρόεδρος της κυβέρνησης.
Ο Κίλμαν κατήλθε υποψήφιος για την πρωθυπουργία και στις 26 Ιουνίου εξελέγη πρωθυπουργός από το Κοινοβούλιο.
Θάνατος
Ο Ναταπέι πέθανε έπειτα από μακρόχρονη ασθένεια, τον Ιούλιο του 2015.
Παραπομπές
Κατηγορία:Πρόεδροι του Βανουάτου Κατηγορία:Πρωθυπουργοί του Βανουάτου
Επεισόδια στον Έβρο το 2020
Τα επεισόδια στον Έβρο το 2020 ξεκίνησαν στις 28 Φεβρουαρίου 2020 όταν η τουρκική κυβέρνηση ανακοίνωσε ότι σε αντίδραση για τον θάνατο 33 Τούρκων στρατιωτών στο Ιντλίμπ, προχωράει μονομερώς στο άνοιγμα των συνόρων της προς την Ελλάδα για να περάσουν οι πρόσφυγες και μετανάστες που επιδιώκουν να φτάσουν στην Ευρωπαϊκή Ένωση. Ταυτόχρονα δεκάδες χιλιάδες πρόσφυγες μετανάστες έφθασαν στα ελληνοτουρκικά σύνορα κατά μήκος του ποταμού Έβρου. Η διακίνηση έγινε μέσω λευκών λεωφορείων και ταξί. Ο εφοδιασμός τους με τούρκικα πυρομαχικά. Η προσπάθεια διάρρηξης του φράγματος με τούρκικο τεθωρακισμένο αυτοκίνητο ευρωπαϊκής προέλευσης δεν επέφερε το ποθητό αποτέλεσμα. Οι ελληνικές αστυνομικές δυνάμεις με την βοήθεια των πολιτών κατάφεραν με πυροσβεστήρες, φωταγωγία, μεγάφωνα καθώς και με την επισκευή του φράχτη να εμποδίσουν την άτακτη εισβολή. Ο πρωθυπουργός Κυριάκος Μητσοτάκης τελικά έκλεισε τα σύνορα λόγω κορωνοϊού. Η συνέχεια έγινε με την ερευνητική επιχείρηση του Ορούτς Ρέις.
Χρονικό
thumb|right|300px|Μικρή ομάδα μεταναστών στο τουρκικό έδαφος μπροστά στα ελληνικά σύνορα.
Φεβρουάριος
Ως αντίδραση στους δεκάδες νεκρούς Τούρκους στρατιώτες από την επίθεση συριακών και ρωσικών δυνάμεων στην περιοχή της Ιντλίμπ, η Τουρκία ανακοίνωσε ότι ανοίγει μονομερώς τα σύνορά της προς την Ευρώπη στους πρόσφυγες και μετανάστες, δίνοντας εντολή στις δυνάμεις ασφαλείας που βρίσκονται στα σύνορα με την Ελλάδα, να μην εμποδίζουν τη διέλευσή τους. Μέσα σε λίγες ώρες πολυπληθείς ομάδες μεταναστών άρχισαν να φτάνουν στα ελληνοτουρκικά χερσαία σύνορα, με την Τουρκία να ανακοινώνει επίσημα την φανταστική διέλευση 80 χιλιάδων μεταναστών στην Ελλάδα και την ανακοίνωση διακοσίων χιλιάδων που ακολουθούν.
Άμεσα η ελληνική κυβέρνηση διέκοψε τη λειτουργία του τελωνείου των Καστανεών Έβρου, προκειμένου να διασφαλιστεί η αποτροπή ανεξέλεγκτης εισόδου ατόμων στο ελληνικό έδαφος.
Το πρωί του Σαββάτου 29 Φεβρουαρίου ο Τούρκος πρόεδρος, Ρετζέπ Ταγίπ Ερντογάν, δήλωσε ότι τα σύνορα της Τουρκίας προς την Ευρώπη είναι ανοιχτά, σημειώνοντας: «Δεν θα κλείσουμε τις πύλες στους πρόσφυγες. Περίπου 18.000 πρόσφυγες έχουν ήδη περάσει και σήμερα ο αριθμός θα είναι 25.000 με 30.000 και δεν θα κλείσουμε τις πόρτες μας, διότι η Ε.Ε. πρέπει να τηρήσει τις δεσμεύσεις της».
Χιλιάδες άτομα συνωστίζονται στην περιοχή των Καστανιών Έβρου, με την επιδίωξη να περάσουν στην ελληνική πλευρά, ενώ μονάδες των ΜΑΤ καταφθάνουν από διάφορες περιοχές της Ελλάδας προς ενίσχυση της ελληνικής αποτρεπτικής δύναμης. Ο υπουργός Προστασίας του Πολίτη, Μιχάλης Χρυσοχοΐδης, σε επίσκεψή του στον Έβρο δήλωσε: ''«Χιλιάδες δυστυχισμένοι άνθρωποι στοιβάζονται στα σύνορά μας. Δεν έχουν έρθει εδώ από μόνοι τους. Τους διώχνει, τους απωθεί και τους χρησιμοποιεί η γείτονα χώρα, η Τουρκία. Θέλουμε να στείλουμε ένα μήνυμα προς κάθε κατεύθυνση, oτι δεν πρόκειται να αφήσουμε να περάσει κανείς χωρίς νόμιμα ταξιδιωτικά έγγραφα. Η Ελλάδα έχει σύνορα. Η Ευρώπη έχει σύνορα»''.
Μάρτιος
Ο Έλληνας πρωθυπουργός, Κυριάκος Μητσοτάκης, έδωσε συνέντευξη στο αμερικανικό δίκτυο CNN και στον δημοσιογράφο Ρίτσαρντ Κουέστ. Αναφερόμενος στην ελληνοτουρκική κρίση δήλωσε: ''«Αυτό που αντιμετωπίζουμε αυτή τη στιγμή δεν είναι ουσιαστικά το μεταναστευτικό ή προσφυγικό πρόβλημα. Είναι μια συνειδητή απόπειρα της Τουρκίας να χρησιμοποιήσει μετανάστες και πρόσφυγες ως γεωπολιτικά πιόνια για την προώθηση των δικών της συμφερόντων. Οι άνθρωποι που προσπαθούν να περάσουν στην Ελλάδα δεν προέρχονται από τη Συρία, δεν προέρχονται από το Ιντλίμπ. Ζούσαν στην Τουρκία για μεγάλο χρονικό διάστημα, οι περισσότεροι μιλούν άπταιστα την τουρκική γλώσσα. Λαμβάνουν την πλήρη υποστήριξη της τουρκικής κυβέρνησης, καθώς τους παρέχει μέσα για τη μεταφορά τους στα σύνορα και ''βεβαίως η Ελλάδα κάνει αυτό που κάθε κυρίαρχο κράτος έχει το δικαίωμα να κάνει: να προστατέψει τα σύνορά της για κάθε παράνομη είσοδο. Αυτό κάνουμε και αυτό θα συνεχίσουμε να κάνουμε.»
Ο Τούρκος υπουργός Εσωτερικών, Σουλεϊμάν Σοϊλού, σε δηλώσεις του παρακίνησε πρόσφυγες και μετανάστες να μεταβούν στην Ελλάδα μέσω του ποταμού Έβρου, λέγοντας τα εξής: «Αυτό είναι μόνο η αρχή. Σε κάποια μέρη (του Έβρου) η στάθμη από τη βροχή έπεσε στα 40 με 45 εκατοστά. Αυτό τι σημαίνει; Ότι με τα πόδια σας εύκολα μπορείτε να περάσετε. Ο Μητσοτάκης δεν έχει την ικανότητα να τους συγκρατήσει στα σύνορα. Να δείτε τι έχει να γίνει μετά. Δεν είναι μόνο ό,τι έχει γίνει μέχρι τώρα, αλλά και τι θα γίνει μετά».
Το πρωί, αλλά και το μεσημέρι του Σαββάτου, στην περιοχή έγινε ρίψη αβολίδωτων πυρών και χημικών και από τις δύο πλευρές. Σύμφωνα με πληροφορίες και βίντεο που μετέδωσαν ελληνικά μέσα ενημέρωσης, τουρκικό τεθωρακισμένο όχημα επιχείρησε να γκρεμίσει μέρος του φράκτη στις Καστανιές χωρίς να το πετύχει.
Νομική εκτίμηση
Η αποτροπή της εισόδου στην επικράτεια, στην προκειμένη περίπτωση στην Ελληνική επικράτεια δεν ισοδυναμεί με επαναπροωθήσεις που απαγορεύονται από το διεθνές δίκαιο. Σύμφωνα με τον καθηγητή διεθνών σχέσεων στο Πάντειο Άγγελο Συρίγο, τα επεισόδια στον Έβρο αποτελούν μια νέα παραβίαση του διεθνούς δικαίου. Η κατευθυνόμενη μαζική είσοδος ανθρώπων στο έδαφος ενός άλλου κράτους με σκοπό αυτό να οδηγήσει στην μη εκτέλεση των νόμων περί ασύλου αποτελεί εργαλειοποίηση αυτών των ανθρώπων και έγκλημα κατά το διεθνές δίκαιο.
🇪🇺
Στις 3 Μαρτίου έφθασε στην περιοχή του Έβρου η πρόεδρος της Ευρωπαϊκής Επιτροπής, Ούρσουλα φον ντερ Λάιεν, ο Πρόεδρος του Ευρωπαϊκού Συμβουλίου, Σαρλ Μισέλ, και ο Πρόεδρος του Ευρωκοινοβουλίου, Νταβίντ Σασόλι, οι οποίοι στήριξαν πλήρως την Ελλάδα και την προσπάθειά της να αναχαιτίσει τις προσπάθειες παράνομης εισόδου από το τουρκικό έδαφος.
Η Ούρσουλα φον ντερ Λάιεν, σε δήλωσή της ανέφερε ότι «οι ελληνικές ανησυχίες είναι δικές μας ανησυχίες, τα ελληνικά σύνορα είναι ευρωπαϊκά σύνορα. Δηλώνουμε την ευρωπαϊκή αλληλεγγύη προς την Ελλάδα. Εμπιστευόμαστε την κυβέρνησή σας και για τον επιπλέον λόγο ότι αν και έχετε ένα πολύ σημαντικό έργο επιδοκιμάζουμε το ότι λειτουργείτε σύμφωνα με το ευρωπαϊκό δίκαιο».
🇺🇸
Αξιωματούχος του Αμερικανικού Στέιτ Ντιπάρτμεντ δήλωσε ότι «οι Ηνωμένες Πολιτείες αναγνωρίζουν το δικαίωμα της Ελλάδας να εφαρμόζει τους δικούς της νόμους πάνω στα σύνορα της. Καλούμε και τις δύο πλευρές να επιδείξουν αυτοσυγκράτηση, καθώς αυτή η κατάσταση εξελίσσεται στα ελληνοτουρκικά σύνορα».
🇩🇪
Η γερμανική κυβέρνηση απέφυγε να καταδικάσει το άνοιγμα των τουρκικών συνόρων, ενώ επικεντρώθηκε στη στήριξη της Συμφωνίας Ευρωπαϊκής Ένωσης-Τουρκίας για το μεταναστευτικό. Σε δηλώσεις της σε δημοσιογράφους η καγκελάριος, Άνγκελα Μέρκελ, είπε πως κατανοεί ότι η Άγκυρα περίμενε περισσότερη υποστήριξη από την Ευρώπη για να αντιμετωπίσει την προσφυγική κρίση, σημειώνοντας όμως ότι ο Τούρκος πρόεδρος «δεν πρέπει να χρησιμοποιεί τους πρόσφυγες για να εκφράσει τη δυσαρέσκειά του». Ο πρόεδρος της Επιτροπής Εξωτερικών Υποθέσεων της γερμανικής βουλής, Νόρμπερτ Ρέτγκεν δήλωσε πως η Γερμάνια αλλά και η Ευρωπαϊκή Ένωση δεν θα πρέπει να αντιδράσουν σκληρά. Σύμφωνα με τις εκτιμήσεις του το άνοιγμα των τουρκικών συνόρων είναι ένα είδος «κραυγής βοήθειας» προς την Ευρώπη.
Παραπομπές
Κατηγορία:Ελληνοτουρκικές σχέσεις Κατηγορία:Μετανάστευση στην Ελλάδα Εβρος
Βέλτιστη νομισματική περιοχή
Στα οικονομικά, η βέλτιστη νομισματική περιοχή (OCA), είναι μια γεωγραφική περιοχή στην οποία θα μπορούσε να μεγιστοποιηθεί η οικονομική απόδοση ώστε να έχει ολόκληρη η περιοχή ένα κοινό νόμισμα.
Η υποκείμενη θεωρία περιγράφει τα βέλτιστα χαρακτηριστικά για τη συγχώνευση των νομισμάτων ή τη δημιουργία ενός νέου νομίσματος. Η θεωρία χρησιμοποιείται συχνά για να υποστηρίξει εάν μια συγκεκριμένη περιοχή είναι ή όχι έτοιμη να γίνει μια νομισματική ένωση, ένα από τα τελικά στάδια της οικονομικής ολοκλήρωσης.
Η βέλτιστη νομισματική περιοχή είναι συχνά μεγαλύτερη από μια χώρα. Για παράδειγμα, μέρος της λογικής πίσω από τη δημιουργία του ευρώ είναι ότι οι μεμονωμένες χώρες της Ευρώπης δεν αποτελούν το καθένα μια βέλτιστη νομισματική ζώνη, αλλά η Ευρώπη στο σύνολό της. Η δημιουργία του ευρώ αναφέρεται συχνά επειδή παρέχει την πιο σύγχρονη και τη μεγαλύτερη μελέτη περίπτωσης μιας προσπάθειας προσδιορισμού της βέλτιστης νομισματικής περιοχής και παρέχει ένα συγκριτικό μοντέλο πριν και μετά από το οποίο δοκιμάζει τις αρχές της θεωρίας.
Θεωρητικά, η βέλτιστη νομισματική περιοχή μπορεί επίσης να είναι μικρότερη από μια χώρα. Ορισμένοι οικονομολόγοι έχουν υποστηρίξει ότι οι Ηνωμένες Πολιτείες Αμερικής, για παράδειγμα, έχουν ορισμένες περιφέρειες που δεν ταιριάζουν σε μια βέλτιστη νομισματική περιοχή με την υπόλοιπη χώρα.
Η θεωρία της βέλτιστης νομισματικής περιοχής πρωτοστάτησε στη δεκαετία του 1960 από τον οικονομολόγο Ρόμπερτ Μαντέλ. Η πίστωση συχνά πηγαίνει στον Μαντέλ ως συντάκτης της ιδέας, αλλά άλλοι επισημαίνουν την προηγούμενη εργασία που έγινε στην περιοχή από τον Άμπα Λέμερ τον Πήτερ Κένεν (1969) και του Ρόναλτ ΜακΚίννον (1963) ήταν περαιτέρω προγραμματιστές αυτής της ιδέας.
Σύνδρομο του απατεώνα
Σύνδρομο του απατεώνα (επίσης γνωστό ως φαινόμενο του απατεώνα ή σύνδρομο απάτης) είναι ένας όρος που επινοήθηκε το 1978 από τις κλινικούς ψυχολόγους Dr. Pauline R. Clance και Suzanne Α. Imes  και αναφέρεται σε φιλόδοξα άτομα που χαρακτηρίζονται από αδυναμία να εσωτερικεύουν τα επιτεύγματά τους και έναν επίμονο φόβο ότι θα εκτεθούν ως "απάτη". Παρά τα εξωτερικά αποδεικτικά στοιχεία της ικανότητας τους, εκείνοι που παρουσιάζουν το σύνδρομο παραμένουν πεπεισμένοι ότι είναι απατεώνες και δεν αξίζουν την επιτυχία. Απόδειξη της επιτυχίας απορρίπτεται ως τύχη, εκλογή του χρόνου, ή ως αποτέλεσμα της εξαπάτησης των άλλων να πιστέψουν ότι είναι πιο ευφυείς και ικανοί από ότι πιστεύουν οι ίδιοι ότι είναι. Ορισμένες μελέτες δείχνουν ότι το σύνδρομο του απατεώνα είναι ιδιαίτερα συχνό μεταξύ των γυναικών με υψηλές επιδόσεις.
Υπόβαθρο
Το σύνδρομο  του απατεώνα τείνει να μελετάται ως αντίδραση σε συγκεκριμένα ερεθίσματα και γεγονότα. Δεν γίνεται αντιληπτό ως μια ψυχική διαταραχή, αλλά έχει υπάρξει το θέμα έρευνας για πολλούς ψυχολόγους. Αν και παραδοσιακά θεωρείται ως ένα έμφυτο στοιχείο του χαρακτήρα, το σύνδρομο του απατεώνα έχει πιο πρόσφατα μελετηθεί ως αντίδραση σε συγκεκριμένες καταστάσεις. Αν και ορισμένοι άνθρωποι είναι πιο επιρρεπείς στα συναισθήματα απατεώνα, βιώνοντας τα πιο έντονα από τους περισσότερους, και μπορούν να αναγνωριστούν χρησιμοποιώντας τις κλίμακες προσωπικότητας, δεν υπάρχουν αποδεικτικά στοιχεία που να υποστηρίζουν ότι το σύνδρομο του απατεώνα είναι ένα σαφές χαρακτηριστικό προσωπικότητας.
Ο όρος "το σύνδρομο του απατεώνα" εμφανίστηκε για πρώτη φορά σε ένα άρθρο που γράφτηκε από τις Pauline R. Clance και Suzanne Α. Imes που παρατήρησαν ότι πολλές γυναίκες με υψηλές επιδόσεις έτειναν να πιστεύουν ότι δεν ήταν έξυπνες, και ότι ήταν υπερεκτιμημένες από τους άλλους.
Επικράτηση Ιδεών
Ψυχολογική έρευνα που έγινε στις αρχές της δεκαετίας του 1980 εκτίμησε ότι δύο στους πέντε επιτυχημένους άνθρωπους θεωρούν τους εαυτούς τους απάτη, και άλλες μελέτες έχουν δείξει ότι το 70 τοις εκατό όλων των ανθρώπων αισθάνονται σαν απατεώνες κάποια στιγμή. Δεν θεωρείται μια ψυχολογική διαταραχή, και δεν είναι μεταξύ των προϋποθέσεων που περιγράφονται στο Διαγνωστικό και Στατιστικό Εγχειρίδιο των Ψυχικών Διαταραχών. Ο όρος επινοήθηκε από τις κλινικούς ψυχολόγους Pauline Clance και Suzanne Imes, το 1978.
Οι άνθρωποι που έχουν αναφερθεί να έχουν βιώσει το σύνδρομο περιλαμβάνουν τον σεναριογράφο Chuck Lorre, τον best-seller συγγραφέα Neil Gaiman,  τον best-seller συγγραφέα John Green, τον κωμικό Tommy Cooper, την business leader Σέριλ Σάντμπεργκ, την δικαστή του Ανώτατου Δικαστήριου ΗΠΑ  Σόνια Σοτομαγιόρ, και την ηθοποιό Έμμα Γουάτσον.
Δημογραφικά στοιχεία
Το σύνδρομο του απατεώνα είναι ιδιαίτερα συχνό μεταξύ εκείνων με υψηλά επιτεύγματα. Μια άλλη δημογραφική ομάδα που συχνά υποφέρει από αυτό το φαινόμενο είναι οι αφροαμερικανοί. Το να είσαι δικαιούχος θετικής δράσης μπορεί να προκαλέσει σε ένα άτομο που ανήκει σε μία ορατή μειονότητα να αμφιβάλλει για τις δικές του ικανότητες και να υποψιάζεται ότι οι δεξιότητές του δεν του επέτρεψαν να προσληφθεί. Το σύνδρομο του απατεώνα έχει αναφερθεί συχνά από μεταπτυχιακούς φοιτητές και επιστήμονες στην αρχή της ακαδημαϊκής θητείας τους.
Διαχείριση
Το σύνδρομο του απατεώνα δεν είναι μια επίσημη ψυχική διαταραχή και δεν έχει έναν στανταρ ορισμό, ως εκ τούτου, δεν υπήρξε σαφής συναίνεση ως προς τις επιλογές διαθέσιμης θεραπείας. Το σύνδρομο έχει επηρεάσει περίπου το 70% του πληθυσμού παγκοσμίως, ωστόσο, συχνά δεν αναγνωρίζεται. , Εάν δεν αντιμετωπιστεί, τα θύματα μπορούν να αναπτύξουν άγχος, στρες, χαμηλή αυτοπεποίθηση, κατάθλιψη, ντροπή και αμφιβολία. Οι άνθρωποι που πάσχουν από το σύνδρομο του απατεώνα τείνουν να αντανακλούν και να ζουν με ακραία αποτυχία, λάθη και αρνητικά σχόλια από τους άλλους. Εάν δεν αντιμετωπιστεί, το σύνδρομο του απατεώνα μπορεί να περιορίσει την εξερεύνηση και το θάρρος να προχωρήσει κάποιος σε νέες εμπειρίες, με τον φόβο της αποτυχίας.
Διάφορες επιλογές διαχείρησης είναι διαθέσιμες για να διευκολύνουν το σύνδρομο του απατεώνα. Το σημαντικότερο είναι να συζητήσει κάποιος το θέμα με άλλα άτομα, νωρίς στην πορεία της καριέρας του. Μέντορες μπορούν να μιλήσουν για εμπειρίες όπου το σύνδρομο του απατεώνα ήταν κυρίαρχο. Οι περισσότεροι άνθρωποι που βιώνουν το σύνδρομο του απατεώνα δε γνωρίζουν ότι υπάρχουν κι άλλοι που επίσης αισθάνονται ανεπαρκείς. Αν η κατάσταση αρχίσει να αντιμετωπίζεται, τα θύματα δεν αισθάνονται πλέον μόνοι στην αρνητική τους εμπειρία. Έχει επίσης σημειωθεί ότι η αντανάκλαση των συναισθήματων απατεώνα είναι το κλειδί για να ξεπεραστεί αυτό το βάρος. Το να κάνει κάποιος μια λίστα με τα επιτεύγματά του, θετικά σχόλια και ιστορίες επιτυχίας θα βοηθήσει επίσης να διαχειριστεί το σύνδρομο του απατεώνα. Τέλος, η ανάπτυξη ένος ισχυρού σύστηματος υποστήριξης το οποίο παρέχει σχολιασμό σχετικά με τις επιδόσεις και συζητήσεις σχετικά με το σύνδρομο του απατεώνα σε τακτική βάση, είναι επιτακτική ανάγκη για εκείνους που αντιμετωπίζουν το σύνδρομο.
Θεραπεία
Η θεραπεία συνοχής υποστηρίζει ότι η ασυνείδητα συναισθηματική μάθηση απαιτεί ένα άτομο να ενεργεί και να ανταποκρίνεται με συγκεκριμένες συμπεριφορές, διαθέσεις, συναισθήματα ή πεποιθήσεις. Σε αντίθεση με την γνωστική θεραπεία, η θεραπεία συνοχής ισχυρίζεται ότι μπορεί να αντιμετωπίσει την πιο θεμελιώδη εκμάθηση που αποθηκεύεται στο μεταιχμιακό σύστημα, δεξί ημισφαίρειο, και τις περιοχές επεξεργασίας συναισθήματος του εγκεφάλου, τα οποία άλλες ψυχοθεραπείες και ορθολογικά αντίμετρα δεν μπορούν να τα φτάσουν. Θεραπευτές συνοχής ισχυρίζονται ότι η αποτελεσματική θεραπεία του σύνδρομου του απατεώνα απαιτεί το άτομο να δει μέσα από βιωματικές αντιπαραθέσεις ότι η αυτοκριτική δεν ταιριάζει με τον πυρήνα συναισθηματικής κατανόησης αυτού του ατόμου.
Η θεραπεία γραφής επιτρέπει στο άτομο να οργανώνουν τις σκέψεις τους γραπτώς. Η γραπτή μαρτυρία του σκοπού επιτευγμάτων του ατόμου μπορεί να επιτρέψει στο άτομο να συνδέσει αυτές τις επιτυχίες με την πραγματικότητα, και όχι απλά να απορρίψει τα επιτεύγματα εσωτερικά. Η γραπτή μαρτυρία μπορεί, επίσης, να υπενθυμίσει στο άτομο αυτά τα επιτεύγματα αργότερα. Με αυτές τις μεθόδους, η θεραπεία γραφής επιχειρεί να ανακουφίσει την αίσθηση ανεπάρκειας του ατόμου.
Εξωτερικοί συνδέσμοι
<div class="cx-template-editor-title" title="Formats a citation to a website using the provided information such as URL and title. Used only for sources that are not correctly described by the specific citation templates for books, journals, news sources, etc.">Cite web  URL <span data-key="url" title="The URL of the online location where the text of the publication can be found" class="cx-template-editor-param-desc">   http://paulineroseclance.com/impostor_phenomenon.html     Title <span data-key="title" title="The title of the source page on the website; will display with quotation marks added" class="cx-template-editor-param-desc">  Impostor Phenomenon    Last name <span data-key="last" title="The surname of the author; don't wikilink, use 'authorlink'; can suffix with a numeral to add additional authors" class="cx-template-editor-param-desc">  Clance    First name <span data-key="first" title="Given or first name, middle names, or initials of the author; don't wikilink, use 'authorlink'; can suffix with a numeral to add additional authors" class="cx-template-editor-param-desc">  Pauline Rose    Postscript <span data-key="postscript" title="The closing punctuation for the citation; ignored if 'quote' is defined" class="cx-template-editor-param-desc">         <div class="cx-template-editor-title" title="Formats a citation to a website using the provided information such as URL and title. Used only for sources that are not correctly described by the specific citation templates for books, journals, news sources, etc.">Cite web  URL <span data-key="url" title="The URL of the online location where the text of the publication can be found" class="cx-template-editor-param-desc">   http://paulineroseclance.com/impostor_phenomenon.html     Title <span data-key="title" title="The title of the source page on the website; will display with quotation marks added" class="cx-template-editor-param-desc">  Impostor Phenomenon    Last name <span data-key="last" title="The surname of the author; don't wikilink, use 'authorlink'; can suffix with a numeral to add additional authors" class="cx-template-editor-param-desc">  Clance    First name <span data-key="first" title="Given or first name, middle names, or initials of the author; don't wikilink, use 'authorlink'; can suffix with a numeral to add additional authors" class="cx-template-editor-param-desc">  Pauline Rose    Postscript <span data-key="postscript" title="The closing punctuation for the citation; ignored if 'quote' is defined" class="cx-template-editor-param-desc"> Κατηγορία:Φράσεις επινοημένες στη δεκαετία του 1970 Κατηγορία:Ψυχολογικά φαινόμενα
Ελευθεριάδης
Το ελληνικό επώνυμο Ελευθεριάδης, που ετυμολογικά σημαίνει «απόγονος του Ελευθερίου», μπορεί να αναφέρεται σε κάποιο από τα εξής πρόσωπα:
Εξάλλου, '''Αιμίλιος Χ. Ελευθεριάδης''' ήταν το αρχικό ψευδώνυμο του Αιμιλίου Ριάδη.
Κατηγορία:Ελληνικά επώνυμα
Σχέσεις Ελλάδας-Ουγγαρίας
Οι σχέσεις Ελλάδας-Ουγγαρίας είναι οι διμερείς σχέσεις μεταξύ της Ελλάδας και της Ουγγαρίας. Οι δύο χώρες καθιέρωσαν διπλωματικές σχέσεις στις 7 Ιουλίου 1956. Και οι δύο χώρες αντάλλαξαν πρεσβείες στην πρωτεύουσα της άλλης στις 24 Αυγούστου 1964. Και οι δύο χώρες είναι πλήρη μέλη του Οργανισμού για την Ασφάλεια και τη Συνεργασία στην Ευρώπη, του ΝΑΤΟ και της Ευρωπαϊκής Ένωσης. Υπάρχουν περίπου 2.500 άνθρωποι Ελληνικής καταγωγής που ζουν στην Ουγγαρία. Επίσης υπάρχουν 2.000 άνθρωποι Ουγγρικής καταγωγής που ζουν στην Ελλάδα, σύμφωνα με εκτιμήσεις του 2011. Οι σχέσεις μεταξύ των δύο χωρών χαρακτηρίζονται ως εξαίρετες και φιλικές. Και οι δύο χώρες, έχουν αναπτύξει μεταξύ τους πολύ καλές σχέσεις, τόσο διπλωματικές, όσο και εμπορικές, ειδικά από την κατάρρευση του πρώην Ανατολικού μπλοκ.
== Κατάλογος διμερών επισκέψεων ==
== Κατάλογος διμερών συνθηκών == μικρογραφία| [[Σταύρος Λαμπρινίδης και Βίκτορ Όρμπαν τον Ιανουάριο του 2011. ]]
Εξωτερικοί σύνδεσμοι
Ουγγαρία Ελλάδα
Πνευμοθώρακας υπό τάση
Ο πνευμοθώρακας υπό τάση είναι μια απειλητική για τη ζωή κατάσταση κατά την οποία υπάρχει συσσώρευση αέρα υπό πίεση μέσα στην κοιλότητα του υπεζωκότα. Αυτή η κατάσταση προκύπτει όταν τραυματισμένος ιστός δημιουργεί βαλβιδικό μηχανισμό μίας κατευθύνσεως, επιτρέποντας στον αέρα να εισέρχεται στην κοιλότητα του υπεζωκότα και εμποδίζοντας τον να εξέλθει.
Αίτια
Οι πιο συνηθισμένες αιτίες του πνευμοθώρακα υπό τάση είναι είτε ιατρογενείς είτε σχετίζονται με τραύμα.
Αντιμετώπιση
Η αρχική αντιμετώπιση συνίσταται στην εισαγωγή μιας βελόνας μεγάλου εύρους στο δεύτερο μεσοπλεύριο διάστημα στη μεσοκλειδική γραμμή του πάσχοντος ημιθωρακίου. Με αυτόν τον τρόπο αποσυμπιέζεται η κοιλότητα του υπεζωκότα και μετατρέπεται ο πνευμοθώρακας υπό τάση σε απλό πνευμοθώρακα. Εν συνεχεία τοποθετείται ιατρικό εργαλείο το οποίο αποκαλείται bullau, δηλαδή ένας σωλήνας αναρρόφησης. Το bullau εισάγει τον αέρα, από τον πνεύμονα στον σωλήνα και τον οδηγεί σε μια συσκευή η οποία περιέχει ύδωρ, έτσι ώστε να διαλύεται ο αέρας δίχως να επανέρχεται στον πνεύμονα. Η παραμονή του bullau διαρκεί μέχρι να αποδειχτεί από ιατρικές εξετάσεις ότι ο αέρας έχει εξέλθει πλήρως από τον πνεύμονα. Η διάρκεια αυτής της διαδικασίας μπορεί να κρατήσει ημέρες.
Ο πνευμοθώρακας υπό τάση είναι μια εξαιρετικά επείγουσα ιατρική κατάσταση η οποία δεν αφήνει τα χρονικά περιθώρια που χρειάζονται για την επιβεβαίωση με χρήση ακτινογραφιών. Ως εκ τούτου, η απόφαση για την αποσυμπίεση δια βελόνης πρέπει να λαμβάνεται επί τόπου με βάση την κλινική εικόνα του ατόμου και το σχετικό ιστορικό. Σε περίπτωση μάλιστα επαναληπτικού ή δευτεροπαθή πνευμοθώρακα, δηλαδή υποτροπής, συνίσταται χειρουργική επέμβαση καθότι οι πιθανότητες και νέας υποτροπής είναι αυξημένες.
Πηγές
Κατηγορία:Παθήσεις του αναπνευστικού συστήματος
Tension pneumothorax
Αλεξάνδρα Τσερντσέβιτς
Η Αλεξάνδρα Τσερντσέβιτς (γεννήθηκε στις 30 Μαΐου 1987) είναι Σέρβα επαγγελματίας διεθνής πετοσφαιρίστρια η οποία αγωνίζεται ως ακραία στους Πιονίρ Ρεντ Ουίνγκς, ομάδα της Ιαπωνίας.
Καριέρα
Η Αλεξάνδρα Τσερντσέβιτς έκανε τα πρώτα της βήματα στις ακαδημίες της Πόσταρ 064, στις ακαδημίες της οποίας βρέθηκε το 2002, σε ηλικία 15 ετών. Από την ομάδα του Βελιγραδίου αποχώρησε το 2007, έπειτα από πέντε χρόνια συνεχούς παρουσίας. Ενδιάμεσα, η Τσερντσέβιτς είχε καταφέρει να κατακτήσει με την Ποστάρ δύο Πρωταθλήματα (2006, 2007) και τέσσερα Κύπελλα Σερβίας (2004, 2005, 2006, 2007).
Την περίοδο 2007-08, η Τσερντσέβιτς μεταπήδησε στη Δυναμό Παντσέβο, στην οποία παρέμεινε για ένα χρόνο χωρίς όμως να καταφέρει να κατακτήσει κάποιο τίτλο. Κατάφερε ωστόσο να φτάσει μέχρι τον τελικό του Κυπέλλου Σερβίας, στον οποίο και ηττήθηκε από την προηγούμενη ομάδα της, την Πόσταρ 064 (3-1 σετ).
Το 2008 άφησε για πρώτη φορά στην καριέρα της τη Σερβία και ταξίδεψε στην Ελλάδα για λογαριασμό του Ιωνικού. Στην ομάδα της Νίκαιας παρέμεινε για ένα χρόνο.
Την περίοδο 2009-10 αγωνίστηκε με τη φανέλα του Α.Ο. Μαρκοπούλου, με τον οποίο πραγματοποίησε πολύ καλές εμφανίσεις προκαλώντας έτσι το ενδιαφέρον αρκετών ελληνικών ομάδων. Τελικά, η ομάδα η οποία την απέκτησε ήταν ο Ολυμπιακός Πειραιώς. Ωστόσο, το πέρασμα της Τσερντσέβιτς από την ομάδα του Πειραιά αποδείχθηκε ιδιαίτερα σύντομο καθώς τα δεινά οικονομικά προβλήματα του συλλόγου ανάγκασαν την Αλεξάνδρα Τσερντσέβιτς να ζητήσει την αποχώρησή της από την ομάδα, αίτητμα το οποίο έγινε αποδεκτό από τη διοίκηση του ερυθρόλευκου συλλόγου.
Λίγες μέρες μετά την αποχώρησή της από τον Ολυμπιακό, η Τσερντσέβιτς αποκτήθηκε από τη Δυναμό Βουκουρεστίου. Στην ομάδα της Ρουμανίας παρέμεινε μέχρι και το τέλος της αγωνιστικής περιόδου 2010-11.
Το 2011 μεταπήδησε στη Γαλλία και μετεγγράφη στη Χάινό Βόλλει, στην οποία παρέμεινε για δύο χρόνια, χωρίς ωστόσο να καταφέρει να κατακτήσει κάποιο τίτλο.
Διεθνείς συμμετοχές
Η Αλεξάνδρα Τσερντσέβιτς ήταν διεθνής με τις μικρές εθνικές ομάδες πετοσφαίρισης της Σερβίας για τρία χρόνια και συγκεκριμένα το 2002, το 2003 και το 2004.
Πηγές
Κατηγορία:Σέρβοι πετοσφαιριστές Κατηγορία:Πετοσφαιρίστριες ΟΣΦΠ
Ελευθερόπουλος
Το ελληνικό επώνυμο Ελευθερόπουλος, που ετυμολογικά σημαίνει «γιος του Ελευθερίου», μπορεί να αναφέρεται σε κάποιο από τα εξής πρόσωπα:
Κατηγορία:Ελληνικά επώνυμα
Πρωτάθλημα Ελλάδας μπόουλινγκ ανδρών
Το Πανελλήνιο ομαδικό πρωτάθλημα μπόουλινγκ ανδρών ξεκίνησε την περίοδο 1985-1986 από την Ελληνική ομοσπονδία μπόουλινγκ. Από το 2022 η διοργάνωση διεξάγεται από την Ελληνική ομοσπονδία Αθλημάτων Ακριβείας. Πολυνίκης του θεσμού είναι οι ομάδες Holiday B.C. και Strike B.C.. Οι νικήτριες ομάδες είναι οι εξής.
Παραπομπές
Κατηγορία:Πρωταθλητές Ελλάδος Κατηγορία:Μπόουλινγκ
Μαυρομμάτι Καρδίτσας
Το Μαυρομμάτι είναι μεγάλος ημιορεινός οικισμός και ένα από τα ιστορικά χωριά του Ν. Καρδίτσας· βρίσκεται στους πρόποδες των ιστορικών Αγράφων 27 χλμ. βορειοδυτικώς της Καρδίτσας και 3 χιλ. ανατολικώς του Μουζακίου στα δεξιά του ποταμού Πάμισου (Μπλιούρη) σε υψόμετρο 160 μέτρων. Σύμφωνα με την παράδοση, ο αγωνιστής του 1821 Γεώργιος Καραϊσκάκης γεννήθηκε σε ένα σπήλαιο κοντά στη μονή του Αγίου Γεωργίου.
Ιστορικά στοιχεία
Το Μαυρομμάτι είναι δημιούργημα της Βυζαντινής εποχής (1100 - 1200) περίπου, αφού αναφέρεται στην πρώτη Οθωμανική απογραφή του 1454/1455. Σύμφωνα με την απογραφή του 1454-55 η περιοχή του Μαυρομματίου αποτελούνταν από δύο τιμάρια: το πρώτο με ετήσιο εισόδημα 1.215 άσπρα, ανήκε στους αδελφούς Ορτού και Σανί, οι οποίοι το εκμεταλλεύονταν εξ αδιαιρέτου. Σ’ αυτό κατοικούσαν 31 οικογένειες και 5 χήρες που καλλιεργούσαν δημητριακά, λινάρι , αμπέλια , και έτρεφαν πρόβατα και χοίρους. Το δεύτερο τιμάριο με ετήσιο εισόδημα 1014 άσπρα, ανήκε στον Γκιόνη [= Γιάννη ] Μαυρομάτη. Στο τιμάριο αυτό, που είχε παραχωρήσει κάποιος Θεόδωρος Μαυρομάτης, κατοικούσαν 28 οικογένειες και 1(μία) χήρα. Οι κάτοικοί του καλλιεργούσαν και αυτοί δημητριακά, αμπέλια και έτρεφαν πρόβατα, χοίρους και μελίσσια. Με το πέρασμα των χρόνων τα δύο αυτά τιμάρια – οικισμοί ενώθηκαν και αποτέλεσαν έναν οικισμό το Μαυρομμάτι, όπως το γνωρίζουμε σήμερα. Κατά τον Γάλλο πρόξενο των Ιωαννίνων Πουκεβίλ, το Μαυρομμάτι στα 1800 είχε 100 οικογένειες με 400 περίπου κατοίκους. Στην περίοδο 1812-1818 ο Βελή Πασάς είχε εδώ ένα τσιφλίκι με έκταση, που την καλλιεργούσαν 48 ζευγίτες, και με ετήσια έσοδα  μαζί με τους 4 νερόμυλους, 35.000 γρόσια.
Τον Αύγουστο του 1881 μαζί με όλη την περιοχή του Ν. Καρδίτσας απελευθερώθηκε και αποτέλεσε τμήμα του Ελληνικού πλέον κράτους. Έπειτα ιδρύθηκε ο Δήμος Ιθώμης με έδρα το Φανάρι, στον οποίο συμπεριλήφθηκαν και άλλοι 14 οικισμοί, ανάμεσά τους και το Μαυρομμάτι με 724 τότε κατοίκους. Με τον νόμο Δ/ΥΖ του 1912 καταργήθηκε ο Δήμος Ιθώμης και το Μαυρομμάτι έγινε αυτοτελής κοινότητα, μαζί με τον οικισμό Κιούρκα, (70 περίπου κάτοικοι) σύμφωνα με το Διάταγμα 29.8.1912 σύνολο 800 κάτοικοι. Μετά την απελευθέρωση ο πληθυσμός άρχισε να αυξάνεται ραγδαία. Το 1881 (850 Κάτοικοι), το 1889 (950)και στα 1907 (1.862) μαζί με τους 70 κατοίκους του διαλυμένου πλέον οικισμού Κιούρκα.
Σήμερα ο πληθυσμός του χωριού, μαζί με τον οικισμό «Καραϊσκάκη» που βρίσκεται ανάμεσα στο Μαυρομμάτι – Μουζάκι είναι 2.000, και τον χειμώνα ξεπερνούν τους 2.500 λόγω του ότι το Μαυρομμάτι από παλαιά το χρησιμοποιούν οι κτηνοτρόφοι των ορεινών χωριών των Αγράφων σαν ξεχειμαδιό. Οι κάτοικοί τους ασχολούνται κυρίως με την καλλιέργεια βάμβακος, δημητριακών, μηδικής, την εκτροφή αιγοπροβάτων, γελαδιών, και με την επεξεργασία του ξύλου με πολλές βιοτεχνίες του κλάδου αυτού.
Πληθυσμός
Ακολουθεί η πορεία του πληθυσμού σύμφωνα με τις απογραφές:
Λάμπρος Βασιλόπουλος
Ο Λάμπρος Βασιλόπουλος (25 Μαρτίου 1973) είναι Έλληνας πρωταθλητής και ολυμπιονίκης της ποδηλασίας πίστας.
Γεννήθηκε στις 25 Μαρτίου 1973 στην Πάτρα και είναι ανθυπολοχαγός αλλά και ιδιοκτήτης ΠΡΟΠΟ στην Πάτρα. Ξεκίνησε την ποδηλασία το 1986 και είναι αθλητής του Ποδηλατικού Ομίλου Πάτρας. Ήταν μέλος της Εθνικής Ομάδας, ως το 2004.
Εξωτερικοί σύνδεσμοι
Κατηγορία:Έλληνες αθλητές της ποδηλασίας
Μαυρομμάτι Καρδίτσας
Αξιοθέατα και αναδρομές
Το ενδιαφέρον των επισκεπτών προσελκύει το αξιόλογο Μοναστήρι του Αγίου Γεωργίου (Καραϊσκάκη} Μαυρομματίου, που βρίσκεται 3 χλμ. από το χωριό και η προσέγγισή του γίνεται από ασφαλτοστρωμένο δρόμο. Το Μοναστήρι υπήρξε ένα από τα σημαντικότερα στα χρόνια της Τουρκοκρατίας, αλλά και στα μετέπειτα χρόνια . Στο Μοναστήρι αυτό με το Αθωνίτικου τύπου καθολικό έζησε για ένα διάστημα σαν καθαρίστρια (Νεοκόρα –Καλόγρια) και η Ζωή Διμιτσκή , η μάνα του Γ. Καραϊσκάκη. Η ίδρυση του μοναστηριού τοποθετείται χρονικά το 1550, ενώ οι τοιχογραφίες του χρονολογούνται το 1657. Οι εικόνες του τέμπλου φέρουν τις χρονολογίες 1590 και 1602 . Στο χωριό υπάρχουν επίσης οι εκκλησίες: Του Αγ. Ιωάννη (η πιο παλαιά), του Αγ. Νικολάου 1887 , των Αγ. Αναργύρων , του Αγ. Νικολάου εκ Βουναίνοις (ο Νέος), του Αγ. Βουκόλου Επισκόπου Σμύρνης , ο Αγ. Στέφανος στον Συνοικισμό Γ. Καραϊσκάκη , το περικαλλές εξωκλήσι της Αγ. Μαρίνας στα Ανατολικά του χωριού σε απόσταση 3χιλ. και στα υψώματα του βουνού το ανακαινισμένο εξωκλήσι της Αγ. Αικατερίνης, και ψηλά στην κορυφή δεσπόζει το εκκλησάκι του Αη- Λιά. Παλαιά πετρόχτιστα σπίτια και παραδοσιακές βρύσες, στολίζουν το ιστορικό χωριό. Στην πλατεία με τα αιωνόβια πλατάνια στέκει επιβλητικά ο χάλκινος έφιππος ανδριάντας του Γ. Καραϊσκάκη, βάρους 2,5 τόνων έργου του Ακαδημαϊκού γλύπτη Γιάννη Παππά που στήθηκε εκεί το έτος 1990 έπειτα από πανελλήνιο έρανο. Ο επισκέπτης μπορεί να επισκεφτεί στο Μαυρομμάτι το σπίτι όπου έζησε τα παιδικά του χρόνια ο Καραϊσκάκης, το λαογραφικό μουσείο , και το μουσείο λαϊκής τέχνης της κυρίας Μελπομένης Τζιουβάρα.
Πολιστικές εκδηλώσεις
Ευκαιρία για θρησκευτικό προσκύνημα των πιστών αποτελούν τα δύο πανηγύρια που οργανώνονται από τον πολιτιστικό σύλλογο του χωριού «Ο ΚΑΡΑΪΣΚΑΚΗΣ», στις 9 Μαϊου (του Αγίου Νικολάου του Νέου εκ Βουνένοις, ή Μαρούλη όπως είναι γνωστό στην περιοχή) και στις 16 και 17 Ιουλίου τις Αγίας Μαρίνας στο ομώνυμο εξωκkλήσι. Και στα δύο αυτά θρησκευτικά πανηγύρια ο σύλλογος προσφέρει σε όλους τους προσκυνητές δωρεάν φαγητό σε περίπου 2.000 άτομα. Κάθε χρόνο επίσης ο σύλλογος του χωριού ανήμερα της εορτής του Αγίου Γεωργίου προς τιμή του Γ. Καραϊσκάκη οργανώνει με την οικονομική στήριξη του Δήμου τις κορυφαίες πολιτιστικές εκδηλώσεις του Δήμου τα "ΚΑΡΑΪΣΚΑΚΕΙΑ" με παρουσίαση παραδοσιακών χορών  από διάφορα μέρη της Ελλάδας. Την τελευταία εβδομάδα του Ιουνίου ο πολιτιστικός σύλλογος συμμετέχει και οργανώνει εδώ στο χωριό, τις μεγάλες και καταξιωμένες πλέον σε όλη τη Θεσσαλία  πολιτιστικές εκδηλώσεις  "ΚΑΡΑΪΣΚΑΚΕΙΑ" που γίνονται σε Νομαρχιακό επίπεδο  από την Ένωση Πολιτιστικών Συλλόγων του νομού Καρδίτσας με τη συμμετοχή χορευτικών τμημάτων όχι μόνο από την Ελλάδα αλλά και από το εξωτερικό. Οι εκδηλώσεις αυτές διαρκούν μια εβδομάδα. Το Μαυρομμάτι είναι επίσης η γενέτειρα ενός άλλου πρωτοπόρου: του Κωνσταντίνου Κατσόγιαννου από τους πρώτους αυτοδίδακτους ανεμοπτεριστές στην Ευρώπη
Εξωτερικοί σύνδεσμοι
Κατηγορία:Δήμος Μουζακίου Κατηγορία:Χωριά του νομού Καρδίτσας
Ενηλικισμός
Ο ενηλικισμός είναι "η εξουσία που έχουν ενήλικοι πάνω από τα παιδιά". Ακριβέστερα, ο ενηλικισμός ορίζεται ως "προκατάληψη και συνοδευόμενη συστηματική διάκριση κατά των νέων". Σε μια πιο φιλοσοφική βάση, ο όρος έχει επίσης οριστεί ως "προκατάληψη προς τους ενήλικες ... και κοινωνικός εθισμός στους ενήλικες, συμπεριλαμβανομένων των ιδεών, των δραστηριοτήτων και των στάσεων τους". Επίσης, που δεν έχει αποτελέσει θέμα κοινωνικού διαλόγου ή διεκδικήσεων.
Βασίζεται στην διαφοροποιημένη αντιμετώπιση των ανηλίκων με μοναδικό κριτήριο την ηλικία.
Παραπομπές
Κατηγορία:Διάκριση
Χουσεΐν Τσάλαγιαν
Ο Hussein Chalayan (Hüseyin Çağlayan, 12 Αυγούστου 1970) είναι σχεδιαστής μόδας, τουρκοκυπριακής καταγωγής.
Γεννήθηκε στις 12 Αυγούστου του 1970 στη Λευκωσία και από 8 ετών ζει στο Λονδίνο. Έγινε ευρύτερα γνωστός με την κολεξιόν που σχεδίασε για την αποφοίτησή του από τη σχολή Central St. Martin’s School of Art το 1993. Παρουσίασε ρούχα που είχε θάψει στο έδαφος μαζί με ρινίσματα σιδήρου, με αποτέλεσμα, όταν τα έβγαλε, να είναι καλυμμένα με σκουριά. Η πρώτη του εμφάνιση στο Λονδίνο έγινε το Μάρτιο του 1995. Το 1999 και το 2000 ανακηρύχθηκε ως «Ο Σχεδιαστής της Χρονιάς». Από το 2001 κάνει επιδείξεις στο Παρίσι. Το 2002 έγινε καλλιτεχνικός διευθυντής του οίκου Asprey για τον οποίο δημιούργησε την πρώτη σειρά ετοιμοφόρετων ρούχων την άνοιξη του 2003.
Η δουλειά του συχνά επικεντρώνεται σε θέματα, όπως η ανατροπή και η ταυτότητα, η μοναξιά και η καταπίεση. Οι καθιερωμένες ιδέες σχετικά με τη μόδα είναι πάντα για αυτόν μια πρόκληση.
Βιβλιογραφία
Κατηγορία:Τούρκοι σχεδιαστές μόδας Κατηγορία:Πρόσωπα κυπριακής καταγωγής Κατηγορία:Υψηλή ραπτική
Ελεύθερες Νορβηγικές δυνάμεις
Οι Εξόριστες Νορβηγικές Ένοπλες Δυνάμεις (Νορβηγικά: Utefronten) ήταν τα απομεινάρια των ενόπλων δυνάμεων της Νορβηγίας που συνέχισαν να πολεμούν τις δυνάμεις του Άξονα μαζί με τις συμμαχικές χώρες, όπως η Μεγάλη Βρετανία και ο Καναδάς, αφότου είχαν διαφύγει από τη γερμανική κατοχή της Νορβηγίας κατά τη διάρκεια του Β' Παγκοσμίου Πολέμου.
Ιστορικό
Η Νορβηγία ήταν ουδέτερη στον Α' Παγκόσμιο Πόλεμο και προσπάθησε να παραμείνει ουδέτερη και στον Β' Παγκόσμιο Πόλεμο, ωστόσο η ουδετερότητα διατηρήθηκε μέχρι τον Απρίλιο του 1940. Υπήρξαν αρκετές πρωτοβουλίες για την αγορά πολεμικού εξοπλισμού μέχρι τον Β' Παγκόσμιο Πόλεμο, συμπεριλαμβανομένων αρκετών παραγγελιών για βρετανικά, γερμανικά και αμερικανικά αεροσκάφη.
Κατοχή της Νορβηγίας
Το Βασιλικό Νορβηγικό Πολεμικό Ναυτικό μπήκε στον πόλεμο όταν η Νορβηγία δέχθηκε επίθεση στις 9 Απριλίου 1940. Με τη βοήθεια των συμμαχικών δυνάμεων, η νορβηγική άμυνα κατάφερε να έχει αρχικά μια σειρά επιτυχιών. Για παράδειγμα, τα Νορβηγικά στρατεύματα κατάφεραν να καταλάβουν το μεγαλύτερο μέρος της γαλλικής γραμμής βόρεια του Rombaksfjord και ήταν έτοιμοι για μια μεγάλη επίθεση, η οποία είχε προγραμματιστεί στις 8 Ιουνίου.
Ωστόσο, η επίθεση ακυρώθηκε από τον στρατηγό Αντουάν Μπετουάρ, μετά από την απόσυρση των Συμμάχων από τη Νορβηγία. Παρά τις επιφυλάξεις εκ μέρους των Νορβηγών, τέθηκε σε εφαρμογή ένα σχέδιο εκκένωσης που περιλάμβανε την εξορία του βασιλιά της Νορβηγίας στη Βρετανία και την απόσυρση των ελεύθερων νορβηγικών δυνάμεων, την οποία θα διοικούσε ο στρατηγός Καρλ Γκούσταβ Φλάισερ. Ο στρατηγός Ruge έμεινε, αρνούμενος να εγκαταλείψει τα υπόλοιπα στρατεύματα. Αντίθετα, επέβλεψε την ομαλή απόσυρση των νορβηγικών δυνάμεων, επιτυχώς στις πίσω περιοχές πριν οι Γερμανοί ανακαλύψουν τι συνέβαινε. Η απόσυρση περιελάμβανε ένα βρετανικό τάγμα που τοποθετήθηκε στη Ντόμπας για να καλύψει τα στρατεύματα που αποσύρθηκαν, ενώ οι Νορβηγείς παρείχαν τη μεταφορά. Το νορβηγικό παράκτιο πυροβολικό καθυστέρησε επαρκώς τη γερμανική κατοχή του Όσλο για να επιτρέψει στον βασιλιά της Νορβηγίας Χάακον Ζ', τη βασιλική οικογένεια και την κυβέρνηση να εγκαταλείψουν την πρωτεύουσα και τελικά να φτάσουν στο Ηνωμένο Βασίλειο, επιβιβαζόμενοι στο ελαφρύ καταδρομικό HMS Γλασκώβη που είχε στείλει η Μεγάλη Βρετανία.
Ο Νορβηγικός Στρατός αναγκάστηκε να αποσυρθεί βόρεια από την πρωτεύουσα προς το Λιλχάμερ, όπου ενώθηκαν με δύο βρετανικές ταξιαρχίες. Αποφασίστηκε ότι οι Σύμμαχοι θα πρέπει να επικεντρωθούν στην ανάκτηση του Νάρβικ, στο οποίο πήρε μέρος το 6ο Νορβηγικό Σύνταγμα στις 28 Μαΐου. Ωστόσο, η συμμαχική φρουρά του λιμανιού ήταν μη βιώσιμη και είχε αποσυρθεί στο Ηνωμένο Βασίλειο έως τις 7 Ιουνίου 1940. Ακολούθησαν δεκατρία πλοία, πέντε αεροσκάφη και 500 άτομα από το Βασιλικό Ναυτικό της Νορβηγίας. Υπήρχαν περίπου 25.000 νορβηγικοί στρατιώτες που διέφυγαν και τελικά υπηρέτησαν στις ελεύθερες νορβηγικές δυνάμεις στο εξωτερικό.
Στις 10 Ιουνίου, ο Ruge υπέγραψε τη συνθήκη συνθηκολόγησης για τον Νορβηγικό Στρατό. Οι Γερμανοί κατέλαβαν τη Νορβηγία μέχρι τη γερμανική συνθηκολόγηση στις 8 Μαΐου 1945.
Στρατός
Μερικοί Νορβηγοί στρατιώτες στο Ηνωμένο Βασίλειο δημιούργησαν μονάδες, συμπεριλαμβανομένης της Νορβηγικής Ανεξάρτητης Εταιρείας 1 και 5. Κατά τη διάρκεια των ετών στην εξορία στη Βρετανία, το μεγαλύτερο μέρος του νορβηγικού στρατού αποτελούνταν από μια ταξιαρχία στο Ντάμφρεϊς, και μικρότερες μονάδες που σταθμεύαν στην Ισλανδία. Ορισμένες μονάδες στάλθηκαν για να συμμετάσχουν στην απελευθέρωση του Φίνμαρκ.
Πολεμικό Ναυτικό
Οι δυνάμεις που είχαν καταφύγει στο Ηνωμένο Βασίλειο αναπτύχθηκαν αργά τα επόμενα χρόνια. Την D-Day (6 Ιουνίου 1944), το Βασιλικό Νορβηγικό Πολεμικό Ναυτικό προσχώρησε στην εισβολή στη Νορμανδία και αριθμούσε δέκα πλοία και με 1.000 ναυτικούς. Κατά τη διάρκεια του πολέμου οι Ελεύθερες Νορβηγικές δυνάμεις χρησιμοποίησαν 118 πλοία και μέχρι το τέλος του πολέμου είχε 58 πλοία και 7.500 άντρες σε υπηρεσία.